I fredags gik bølgerne for alvor højt blandt de tre dommere i X-factor, hvor især Remee gik hårdt til Mette Lindeberg. Det skal der dog ændres på. I et interview med DR lover Mette Lindberg nu, at de tre dommere begraver stridsøksen forud for fredagens store semifinale i DR byen.

– Jeg lover, at det bliver tophyggeligt og semifinale-nervepirende. Alle vil jo gerne videre til finalen. Lige meget hvad, så er det stærkt at være nået her til, udtaler Mette Lindberg til DR.

LÆS OGSÅ: ‘X Factor’-grupper: Pissehyggeligt at bo sammen

Konstruktiv kritik

I interviewet bliver Mette Lindberg også spurgt ind til, om hun vil komme med mere flere positive kommentarer til semifinalen på fredag. Det kommer sig af, at Remee ikke mener, at hun altid er konstruktiv i sin kritik af deltagerne.

– Jeg er kommet med konstruktiv kritik hele vejen igennem, og det er jo kun fordi, at jeg gerne vil have, at deltagerne bliver bedre, og at showet får flere vinkler, fortæller Mette Lindberg.

LÆS OGSÅ: ‘X-factor’-deltager vælter sig i damer

Får en klassisk Alex at se

Mette Lindberg har set sit unge stjerneskud Alex stå i farezonen de sidste to fredage. Det vil hun prøve at ændre på, så de har sammen valgt nogle sange, der passer til den personlighed og stemme, som Alex allerede fra starten charmerede seerne med.

– På fredag kommer han til at synge klassiske Alex-sange. Det, tror jeg, seerne vil komme til at kunne mærke, da det var den måde, vi lærte ham at kende på.

Til fredagens semifinale er det udelukkende seerne, der skal afgøre, hvem der kommer til at stå i den store finale.

Se med klokken 20.00 på fredag, når deltagerne igen indtager scenen i DR byen.

LÆS OGÅ: Sangerinde vil adoptere som 53-årig

LÆS OGSÅ: ‘X Factor’-stjerne vejede 108 kilo: Jeg vil ned på 75 igen

Følg med på vores Facebook-side og vores Instagram, så du hele tiden er opdateret med nyheder fra diverse reality-programmer og kendisser





